**Daugavpils pilsētas domes 2019.gada 28.novembra saistošo noteikumu Nr.34**

**“Grozījumi Daugavpils pilsētas domes 2016.gada 10.marta saistošajos noteikumos Nr.6 “Saistošie noteikumi par sabiedrisko kārtību”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Daugavpils pilsētas domes 2016.gada 10.marta saistošie noteikumi Nr.6 “Saistošie noteikumi par sabiedrisko kārtību” nosaka prasības sabiedriskās kārtības nodrošināšanai pašvaldības administratīvajā teritorijā.  Saistošo noteikumu grozījumu mērķis ir nodrošināt saistošo noteikumu regulējuma saskaņošanu ar Administratīvās atbildības likumā ietvertajām normām. |
| 2. Īss projekta satura izklāsts | Ar grozījumiem saistošajos noteikumos:   * tiek paredzēta administratīvā atbildība par saistošajos noteikumos noteikto noteikumu neievērošanu; * tiek noteiktas institūcijas, kuras veiks administratīvā pārkāpuma procesu. |
| 3. Informācija par plānoto projekta ietekmi uz pašvaldības budžetu | Nav iespējams veikt saistošo noteikumu finansiālo ietekmi uz pašvaldības budžetu, jo tā ir atkarīga no konstatētajiem pārkāpumiem un uzliktajiem sodiem.  Saistošo noteikumu izpildei jaunas institūcijas netiks veidotas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvā pārkāpuma procesu par saistošajos noteikumos minētajiem pārkāpumiem līdz administratīvā pārkāpuma lietas izskatīšanai veiks Daugavpils pilsētas pašvaldības policija. Administratīvā pārkāpuma lietu izskatīs pašvaldības administratīvā komisija. |
| 6. Informācija par konsultācijām ar privātpersonām | Konsultācijas notika ar atbildīgajām institūcijām. |

Domes priekšsēdētāja vietnieks *(personiskais paraksts)* J.Dukšinskis